CELEX: 32017R0843
Language: lv
Date: 2017-05-17 00:00:00
Title: Komisijas Īstenošanas regula (ES) 2017/843 (2017. gada 17. maijs), ar ko apstiprina darbīgo vielu Beauveria bassiana (celms NPP111B005) saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ. )

18.5.2017   
            
            
               LV
            
            
               Eiropas Savienības Oficiālais Vēstnesis
            
            
               L 125/21
            
         KOMISIJAS ĪSTENOŠANAS REGULA (ES) 2017/843
   (2017. gada 17. maijs),
   ar ko apstiprina darbīgo vielu Beauveria bassiana (celms NPP111B005) saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu,
   tā kā:
   
               (1)
            
            
               Francija 2012. gada 6. novembrī saskaņā ar Regulas (EK) Nr. 1107/2009 7. panta 1. punktu saņēma uzņēmuma Arysta Lifescience S.A.S. pieteikumu darbīgās vielas Beauveria bassiana celma NPP111B005 apstiprināšanai. Saskaņā ar minētās regulas 9. panta 3. punktu Francija kā ziņotāja dalībvalsts 2013. gada 5. februārī pieteikuma iesniedzējam, pārējām dalībvalstīm, Komisijai un Eiropas Pārtikas nekaitīguma iestādei (turpmāk “Iestāde”) paziņoja, ka pieteikums ir pieņemams.
            
         
               (2)
            
            
               2014. gada 7. oktobrī ziņotāja dalībvalsts Komisijai iesniedza novērtējuma ziņojuma projektu par to, vai minētā darbīgā viela varētu atbilst Regulas (EK) Nr. 1107/2009 4. pantā noteiktajiem apstiprināšanas kritērijiem, un kopiju nosūtīja Iestādei.
            
         
               (3)
            
            
               Iestāde rīkojās atbilstoši Regulas (EK) Nr. 1107/2009 12. panta 1. punktam. Tā saskaņā ar Regulas (EK) Nr. 1107/2009 12. panta 3. punktu pieprasīja, lai pieteikuma iesniedzējs dalībvalstīm, Komisijai un Iestādei sniegtu papildu informāciju. 2015. gada 3. jūlijā ziņotāja dalībvalsts Iestādei iesniedza papildu informācijas novērtējumu atjaunināta novērtējuma ziņojuma projekta veidā.
            
         
               (4)
            
            
               Iestāde 2015. gada 6. oktobrī pieteikuma iesniedzējam, dalībvalstīm un Komisijai paziņoja savu secinājumu (2) par to, vai darbīgā viela Beauveria bassiana (celms NPP111B005) varētu atbilst Regulas (EK) Nr. 1107/2009 4. pantā noteiktajiem apstiprināšanas kritērijiem. Iestāde savu secinājumu darīja zināmu atklātībai.
            
         
               (5)
            
            
               Komisija 2016. gada 8. martā Augu, dzīvnieku, pārtikas aprites un dzīvnieku barības pastāvīgo komiteju iepazīstināja ar pārskata ziņojumu par Beauveria bassiana celmu NPP111B005 un ar regulas projektu, kurā Beauveria bassiana celmu NPP111B005 paredzēts apstiprināt.
            
         
               (6)
            
            
               Pieteikuma iesniedzējam tika dota iespēja par pārskata ziņojumu iesniegt komentārus.
            
         
               (7)
            
            
               Ir konstatēts, ka Regulas (EK) Nr. 1107/2009 4. pantā norādītie apstiprināšanas kritēriji ir izpildīti attiecībā uz vienu vai vairākiem reprezentatīviem vismaz viena darbīgo vielu saturoša augu aizsardzības līdzekļa lietojumiem un, konkrēti, attiecībā uz lietojumiem, kas pārbaudīti un sīki aprakstīti pārskata ziņojumā. Tāpēc Beauveria bassiana celms NPP111B005 ir apstiprināms.
            
         
               (8)
            
            
               Saskaņā ar Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr ir jāparedz daži nosacījumi un ierobežojumi.
            
         
               (9)
            
            
               Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (3) pielikums.
            
         
               (10)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu Beauveria bassiana (celms NPP111B005), kura norādīta I pielikumā, apstiprina ar minētajā pielikumā izklāstītajiem nosacījumiem.
   2. pants
   Īstenošanas regulas (ES) Nr. 540/2011 grozījumi
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   3. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 17. maijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 309, 24.11.2009., 1. lpp.
   
   
      (2)  EFSA Journal 2015;13(10):4264 [34. lpp.]. DOI: 10.2903/j.efsa.2015.4264.
   
   
      (3)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).
   
      I PIELIKUMS
      
                  Vispārpieņemtais nosaukums, identifikācijas numuri
               
               
                  
                     IUPAC nosaukums
               
               
                  Tīrība (1)
                  
               
               
                  Apstiprināšanas datums
               
               
                  Apstiprinājuma termiņa beigas
               
               
                  Īpaši noteikumi
               
            
                  
                     Beauveria bassiana celms NPP111B005
                  Kārtas numurs Pastēra institūta kolekcijā CNCM (Collection nationale de culture de micro-organismes) (Francija, Parīze): I-2961
               
               
                  Nav
               
               
                  Maks. bovericīna līmenis 24 μg/L
               
               
                  2017. gada 7. jūnijs
               
               
                  2027. gada 7. jūnijs
               
               
                  Lai īstenotu Regulas (EK) Nr. 1107/2009 29. panta 6. punktā minētos vienotos principus, vērā ņem pārskata ziņojuma par Beauveria bassiana celmu NPP111B005 secinājumus un jo īpaši tā I un II papildinājumu.
                  Šajā vispārējā novērtējumā dalībvalstis īpašu uzmanību pievērš:
                  
                              —
                           
                           
                              operatoru un strādnieku aizsardzībai (it īpaši iedarbībai ieelpojot), ņemot vērā, ka Beauveria bassiana celms NPP111B005, tāpat kā jebkurš mikroorganisms, ir uzskatāms par potenciālu kairinātāju,
                           
                        
                              —
                           
                           
                              maksimālajam metabolīta bovericīna līmenim preparātā.
                           
                        Ražotājs ražošanas procesā gādā par noteiktu vides apstākļu uzturēšanu un kvalitātes kontroles analīzi.
                  Lietošanas nosacījumos vajadzības gadījumā ietver riska mazināšanas pasākumus.
               
            
         (1)  Sīkāka informācija par darbīgās vielas identitāti un specifikāciju sniegta pārskata ziņojumā.
   
   
      II PIELIKUMS
      Īstenošanas regulas (ES) Nr. 540/2011 pielikuma B daļā pievieno šādu ierakstu:
      
         
                      
                  
                  
                     Vispārpieņemtais nosaukums, identifikācijas numuri
                  
                  
                     
                        IUPAC nosaukums
                  
                  
                     Tīrība (1)
                     
                  
                  
                     Apstiprināšanas datums
                  
                  
                     Apstiprinājuma termiņa beigas
                  
                  
                     Īpaši noteikumi
                  
               
                     “109
                  
                  
                     
                        Beauveria bassiana celms NPP111B005
                     Kārtas numurs Pastēra institūta kolekcijā CNCM (Collection nationale de culture de micro-organismes) (Francija, Parīze): I-2961.
                  
                  
                     Nav
                  
                  
                     Maks. bovericīna līmenis 24 μg/L
                  
                  
                     2017. gada 7. jūnijs
                  
                  
                     2027. gada 7. jūnijs
                  
                  
                     Lai īstenotu Regulas (EK) Nr. 1107/2009 29. panta 6. punktā minētos vienotos principus, vērā ņem pārskata ziņojuma par Beauveria bassiana celmu NPP111B005 secinājumus un jo īpaši tā I un II papildinājumu.
                     Šajā vispārējā novērtējumā dalībvalstis īpašu uzmanību pievērš:
                     
                                 —
                              
                              
                                 operatoru un strādnieku aizsardzībai (it īpaši iedarbībai ieelpojot), ņemot vērā, ka Beauveria bassiana celms NPP111B005, tāpat kā jebkurš mikroorganisms, ir uzskatāms par potenciālu kairinātāju,
                              
                           
                                 —
                              
                              
                                 maksimālajam metabolīta bovericīna līmenim preparātā.
                              
                           Ražotājs ražošanas procesā gādā par noteiktu vides apstākļu uzturēšanu un kvalitātes kontroles analīzi.
                     Lietošanas nosacījumos vajadzības gadījumā ietver riska mazināšanas pasākumus.”
                  
               
      
         (1)  Sīkāka informācija par darbīgās vielas identitāti un specifikāciju sniegta pārskata ziņojumā.